open-index/open-wikipedia-markdown huggingface dataset:
Las Animasin piirikunta

**Las Animasin piirikunta** () on Yhdysvaltojen Coloradon osavaltiossa sijaitseva piirikunta. Sen väkiluku oli 14&nbsp;506 vuonna 2019. Piirikunnan hallintokeskus on Trinidadin kaupunki. Piirikunta on perustettu 9. helmikuuta 1866.

## Lähteet

## Aiheesta muualla
Manuel Lazzari

**Manuel Lazzari** (s. 29. marraskuuta 1993 Valdagno) on italialainen jalkapalloilija, pelipaikaltaan oikealla laidalla pelaava keskikenttäpelaaja. Hän on pituudeltaan 174-senttimetrinen. Hän edustaa Italian Serie A:ssa pelaavaa Laziota.

Lazzari aloitti liigauransa alemmissa sarjoissa. Hän pelasi ensimmäiset Serie A -ottelunsa kaudella 2017–2018, kun hänen vuodesta 2013 edustamansa SPAL oli noussut pääsarjaan. Ensimmäisellä pääsarjakaudellaan hän pelasi 36 ottelua ja teki maalin elokuussa kauden toisessa liigaottelussa Udinesea vastaan sekä maaliskuussa Genoaa vastaan. Kaudella 2018–2019 hän pelasi 33 liigaottelua. 

Heinäkuussa 2019 Lazzari siirtyi Lazioon, jossa hän ensimmäisellä kaudellaan pelasi Serie A:ssa 32 ottelua ja niistä 29 ottelua avauskokoonpanossa. Eurooppa-liigassa hän pelasi syksyllä 2019 kuusi ottelua alusta loppuun ja teki maalin vierasottelussa skotlantilaista Celticia vastaan. Hän voitti 2019 Italian supercupin. Kaudella 2020–2021 hän pelasi Serie A:ssa 32 ottelua ja teki kaksi maalia. Mestarien liigassa hän pelasi viisi ottelua. Seuraavalla kaudella hän pelasi Italian pääsarjassa 31 ottelua ja teki kolme maalia. Eurooppa-liigassa hän pelasi kuusi ottelua. Kaudella 2022–2023 hän pelasi Serie A:ssa 28, Eurooppa-liigassa kolme ja Konferenssiliigassa neljä ottelua.

Lazzari on pelannut Italian maajoukkueessa kolme ottelua: syyskuussa 2018 kansojen liigassa Portugalia, lokakuussa 2020 maaottelussa Moldovaa ja kesäkuussa 2022 Artemio Franchi Trophyssa Argentiinaa vastaan.

## Lähteet
Patric (jalkapalloilija)

**Patricio Gabarrón Gil** eli **Patric** (s. 17. huhtikuuta 1993 Mula) on espanjalainen jalkapalloilija, pelipaikaltaan useimmiten puolustaja. Hän edustaa Italian Serie A:ssa pelaavaa Laziota.

Patric pelasi Real Murcian, Villarrealin ja FC Barcelonan juniorijoukkueissa. Barcelonan edustusjoukkueessa hän pelasi vain kerran: hän tuli marraskuussa 2013 vaihtopelaajana kentälle 68 minuutin kohdalla Mestarien liigan vierasottelussa alankomaalaista Ajaxia vastaan.

Patric siirtyi kesällä 2015 italialaisseura Lazioon. Hän on vuoden 2023 loppuun mennessä pelannut Serie A:ssa 152 ottelua, joista 114 ottelussa hän on ollut avauskokoonpanossa. Hän on tehnyt kaksi liigamaalia: Sampdoriaa vastaan toukokuussa 2022 ja Frosinonea vastaan joulukuussa 2023. Hän on tehnyt maalin myös tammikuussa 2020 Italian cupin ottelussa Cremonesea vastaan. Hän pelasi Eurooppa-liigassa kaudella 2017–2018 kaikkiaan yhdeksän ottelua, joista seitsemän avauskokoonpanossa, mutta kahdella seuraavalla kaudella hän on kumpanakin päässyt Eurooppa-liigassa kentälle vain yhdessä ottelussa. Hän pelasi kaudella 2020–2021 Mestarien liigassa kuusi ottelua. Seuraavalla kaudella hän pelasi Eurooppa-liigassa neljä ottelua ja teki syyskuussa 2021 maalin Lokomotiv Moskovaa vastaan. Kaudella 2022–2023 hän pelasi Eurooppa-liigassa neljä ja Konferenssiliigassa kaksi ottelua. Seuaavalla kaudella hän pelasi Mestarien liigan lohkovaiheessa neljä ottelua.

## Lähteet
Veli Hohenthal

**Veli (Weli) Gunnar Hohenthal**, vuodesta 1920 *Veli Gunnar Bogislaus von Hohenthal* (15. marraskuuta 1880 Raippaluoto – 23. kesäkuuta 1966 Tukholma, Ruotsi) oli suomalainen Venäjän armeijassa ja Suomen armeijassa palvellut everstiluutnantti.

Hohenthalin vanhemmat olivat rovasti Klas Emil Hohenthal (1846–1917) ja Leonie Reichnitz. Hänen veljiään olivat kauppaneuvos Arno Hohenthal ja  Lennart Hohenthal, joka ampui vuonna 1905 prokuraattori Eliel Soisalon-Soinisen. Veli Hohenthal kävi Vaasan ruotsalaista lyseota vuoteen 1900 saakka. Hän meni sitten sotilasuralle opiskellen Pietarissa Nikolain ratsuväkikoulussa 1902–1905 ja Upseerien ratsukoulussa 1912–1914. Hohenthal toimi muun muassa leskikeisarinna Dagmarin adjutanttina. Vuonna 1905 hänet komennettiin Venäjään silloin kuuluneeseen Puolaan veljensä tekemän murhan aiheuttaman julkisen kohun vuoksi. Hän palveli Puolassa kolmen vuoden ajan Sotilasritarikunnan rakuunarykmentissä Garbalinissä Varsovan lähistöllä. Hohenthal oli myös aktiiviurheilija ja hän osallistui Tukholman olympialaisiin 1912 viisiottelijana. Kisoissa Venäjän nykyaikaisen viisiottelun viisimiehisessä joukkueessa oli neljä suomalaista upseeria : luutnantti Carl Aejmelaeus, tykistön alikapteeni Arno Almqvist, Henkikaartin rakuunarykmentin luutnantti Oskar Wilkman ja kaartinluutnantti Veli Hohenthal.

Venäjän vallankumouksen jälkeen Henkikaartin reserviratsurykmentin everstinä viimeksi toiminut Hohenthal palasi Suomeen ja hän pääsi Suomen armeijan palvelukseen everstiluutnanttina vuonna 1918 toimien sitten Hämeen ratsurykmentin komentajana. Hohentahl erosi vuonna 1923 armeijan palveluksesta ja toimi sitten vakuutusyhtiö Pohjolan tarkastajana. Hohenthalin armeijasta eron syynä oli hänen liian läheinen seurustelunsa venäläisemigranttien kanssa. Vuonna 1938 hän perusti *Oy Veli Hohenthal & Co*-nimisen yhtiön ja johti sitä vuoteen 1944 saakka. Hohenthal siirtyi Ruotsiin lokakuussa 1944 soutaen Ahvenanmaalta Simpnäsklubbin majakalle Tukholman saaristoon. Hän asui Ruotsissa loppuikänsä ja sai Ruotsin kansalaisuuden vuonna 1952. Hohenthalin kuoltua hänen tuhkansa haudattiin Siipyyn hautausmaalle sukuhautaan.

Veli Hohenthal oli naimisissa Natalia Pardelos-Stollnikoffin (s. 1878 Ukrainassa) kanssa.

## Kirjallisuutta
* Viacheslav Nikitin : *Suomen armeijan venäläinen perintö: tsaarin upseerit ja itänaapurin kalusto Suomen puolustusvoimissa 1918-1948*; venäjän kielestä kääntänyt Mirko Harjula.  Minerva Kustannus Oy, Helsinki 2018. 
* Kaisa Kyläkoski : *Hohenthalit painomusteessa 1762-1904*. Books on Demand 2015. 
* Mirko Harjula : *"Ryssänupseerit" - Ensimmäisen maailmansodan Venäjän asevoimien suomalaistaustaiset upseerit 1914-1956*. Books on Demand 2013. 

## Lähteet
The Grinch (vuoden 2018 elokuva)

**The Grinch** on yhdysvaltalainen vuonna 2018 ensi-iltansa saanut Yarrow Cheneyin ja Scott Mosiern ohjaama 3D-tietokoneanimaatioelokuva.

## Näyttelijät

### Englanninkieliset äänet

### Suomenkieliset äänet

## Lähteet
Luiz Felipe

**Luiz Felipe Ramos Marchi** (s. 22. maaliskuuta 1997 Colina, Brasilia) on brasilialais-italialainen jalkapalloilija, pelipaikaltaan keskuspuolustaja. Hän on pituudeltaan 187-senttimetrinen. Hän edustaa Espanjan Primera Divisiónissa pelaavaa Rayo Vallecanoa.

## Seurajoukkueura

### Lazio
Luiz Felipe siirtyi kotimaansa Ituanosta italialaisseura Lazioon elokuussa 2016. Ensimmäisen kautensa Italiassa hän pelasi lainalla Serie B -joukkue Salernitanassa. Kaudella 2017–2018 hän pelasi Lazion joukkueessa Serie A:ssa 18 ottelua, joista 12 ottelussa avauskokoonpanossa. Seuraavalla kaudella hän pelasi Serie A:ssa 17 ottelua, joista 15 kertaa avauksessa, ja teki maalin tapaninpäivänä vierasottelussa Bolognaa vastaan. Kaudella 2019–2020 hän pelasi Serie A:ssa 26 ottelua, joista 24 kertaa avauskokoonpanossa, ja teki maalin joulukuussa voittoisassa kotiottelussa Juventusta vastaan. Luiz Felipe voitti Italian cupin vuonna 2019 ja pelasi loppuottelun alusta loppuun. Eurooppa-liigassa hän pelasi ensimmäisellä Lazion-kaudellaan kymmenen ottelua, toisella viisi, kolmannella yhden ja viidennellä seitsemän. Kaudella 2020–2021 Luiz Felipe pelasi 14 ottelua Serie A:ssa ja debytoi Mestarien liigassa, jossa hän pelasi neljä ottelua. Kaudella 2021–2022 hän pelasi 31 Serie A:n ottelua.

### Real Betis
Heinäkuussa 2022 Luiz Felipe siirtyi viisivuotisella sopimuksella espanjalaisseura Real Betisiin. Hän pelasi kaudella 2022–2023 La Ligassa 23 ottelua ja Eurooppa-liigassa viisi ottelua. Syyskaudella 2023 hän pelasi neljä La Ligan ottelua.

### Al-Ittihad
Syyskuussa 2023 Luiz Felipe siirtyi Real Betisistä Saudi-Arabian Valioliigan Al-Ittihadiin 22 miljoonan euron siirtosummalla. Hän pelasi kaudella 2023–2024 Saudi-Arabian Valioliigassa 18 ottelua ja AFC Champions Leaguessa viisi ottelua. Hän sai takareisivamman kauden 2024–2025 avausottelussa Al-Kholoodia vastaan eikä loukkaantumisen vuoksi pelannut syyskaudella 2024 muita otteluita.

### Marseille
Tammikuussa 2025 Luiz Felipe purki sopimuksensa Al-Ittihadin kanssa ja siirtyi ranskalaisseura Marseilleen. Hän pelasi kevätkaudella Marseillessa neljä Ligue 1:n ottelua. Hän pelasi huhtikuussa 2025 myös yhden ottelun Marseillen reservijoukkueessa.

### Rayo Vallecano
Heinäkuussa 2025 Luiz Felipe siirtyi yksivuotisella sopimuksella espanjalaisseura Rayo Vallecanoon.

## Maajoukkueura
Luiz Felipe pelasi yhden ottelun Brasilian alle 23-vuotiaiden maajoukkueessa vuonna 2019.

Luiz Felipellä on italialaisten sukujuuriensa vuoksi myös Italian kansalaisuus ja hän teki debyyttinsä Italian A-maajoukkueessa 14. kesäkuuta 2022 Kansojen liigan ottelussa Saksaa vastaan. Se on toistaiseksi hänen ainoa A-maaottelunsa.

## Lähteet
Artigat

**Artigat** on Ranskan kunta, joka sijaitsee Etelä-Ranskassa Ariègen departementissa. Sen väkiluku oli 564 vuonna 2017. Kunnan pormestari on François Vanderstraeten. Artigatin pinta-ala on 23,9 neliökilometriä. 

Artigat’n naapurikuntia ovat Saint-Martin-d'Oydes, Le Fossat, Carla-Bayle, Castéras, Lanoux, Pailhès, Madière ja Saint-Michel.

## Lähteet
Adam Marušić

**Adam Marušić** (s. 17. lokakuuta 1992 Belgrad, Jugoslavia) on montenegrolainen jalkapalloilija. Hän on pelipaikaltaan pääasiassa keskikenttäpelaaja, mutta varsinkin maajoukkueessa hän on pelannut usein oikeana laitapuolustajana. Hän edustaa Italian Serie A:ssa pelaavaa Laziota.

Marušić edusti serbialaista Voždovacia ennen siirtymistään Belgiaan vuonna 2014. Belgian pääsarjassa hän edusti Kortrijkia kaksi kautta ja Oostendea yhden kauden.

Marušić siirtyi kesällä 2017 italialaisseura Lazioon. Ensimmäisellä kaudellaan hän pelasi Serie A:ssa 32 ottelua ja teki niissä kolme maalia. Kaudella 2018–2019 hänelle kertyi pääsarjassa 26 ottelua ja yksi maali. Kaudella 2019–2020 hän pelasi 15 liigaottelua oltuaan ajoittain loukkaantumisten vuoksi sivussa peleissä ja teki niissä kaksi maalia. Kaudella 2020–2021 hän pelasi 36 liigaottelua ja teki niissä jälleen kaksi maalia. Kaudella 2021–2022 hän pelasi 33 liigaottelua ja teki niissä yhden maalin. Kaudella 2022–2023 hän pelasi Serie A:ssa 33 ottelua. Marušić voitti Italian cupin vuonna 2019 ja pelasi loppuottelun alusta loppuun. Laziossa hän on pelannut Eurooppa-liigassa 21 ottelua ja tehnyt niissä yhden maalin sekä pelannut Mestarien liigassa kolmetoista ja Konferenssiliigassa kolme ottelua.

Marušić pelasi Montenegron maajoukkueessa ensimmäisen kerran maaliskuussa 2015 EM-karsintaottelussa Venäjää vastaan. Siitä saakka hän on kuulunut maajoukkueen vakiokokoonpanoon. Kaikkiaan hänellä on vuoden 2023 loppuun mennessä 57 maaottelua, joiden joukossa on 18 EM-karsintaottelua, 16 MM-karsintaottelua ja 11 Kansojen liigan ottelua. Hän on tehnyt maaotteluissaan kolme maalia: syyskuussa 2021 MM-karsintaottelussa Turkkia vastaan, lokakuussa 2021 MM-karsintaottelussa Gibraltaria vastaan ja kesäkuussa 2022 Kansojen liigan ottelussa Bosnia ja Hertsegovinaa vastaan.

## Lähteet
José Mallorquí

**José Mallorquí y Figuerola** (12. helmikuuta 1913 Barcelona – 7. marraskuuta 1972 Madrid) oli tuottelias espanjalainen kirjailija, jolla oli yli 30 salanimellä satoja romaaneja eri aiheista. **J. Mallorquína** hänet tunnetaan kansainvälisesti 192-osaisesta kirjasarjastaan El Coyote. Useista hänen teoksistaan on tehty elokuva. Hän oli myös kirjailijoiden Eduardo Mallorquí ja César Mallorquí isä.

José Mallorquí y Figuerola syntyi 12. helmikuuta 1913 Barcelonassa , Espanjassa, hän oli Eulalia Mallorquí y Figuerolan ja José Serra y Farrén poika. Hän opiskeli sisäoppilaitoksissa 14-vuotiaaksi.

Vuonna 1931, kun hän oli 18-vuotias, hänen äitinsä kuoli ja hän sai perinnön, joka antoi hänelle mahdollisuuden olla tekemättä työtä. Vuonna 1933 hän aloitti ranskan ja englannin kääntäjänä.     

Hän avioitui 23. joulukuuta 1936 Leonor del Corral y Abuínin kanssa, joka kuoli 1. kesäkuuta 1971 luusyöpään. Hän aloitti romaaniensa julkaisemisen useilla salanimillä: José Mallorquí Figuerola, José Mallorquí, J. Mallorquí, Leonor del Corral, Martin Blair, JF Campos, PJ Carr, E. Carrel, J. Carter, Amadeo Conde, León Coppel, Bruce Dolsen, Carlos Enríquez, E. Mallory Ferguson, J. Figueroa Campos, José Antonio de Figueroa, JE Granada, A. Guardiola, Enrique Guzmán Prado, J. Hill, Leland R. Kitchell, Juan Montoro, Carter Mulford, J. North, Ray Pennell, A. Sloane, Clarence D. Taylor ja AM Torre.  Hän kirjoitti monista aihepiireistä, lännentarinoista lähtien, jotka tekivät hänestä kuuluisan jännitykseen, fantasiaan ja romanssiin. Hän teki itsemurhan 7. marraskuuta 1972 kotonaan Madridissa, kärsiessään diabeteksesta, niveltulehduksesta ja Leonorin kuoleman aiheuttamasta masennuksesta.  

Mallorquí kirjoitti satoja romaaneja ja useita suosittuja sarjoja: *[[El Coyote]]*, *Los Bustamante, 3 hombres buenos, Jíbaro, Lorena Harding, Adelita, Duke, La Doña, Capitán Pablo Rido* ja *Lee Terrell* .     

## Lähteet
Majhemout Diop

**Majhemout Diop** (30. syyskuuta 1922 Saint-Louis – 27. tammikuuta 2007 Dakar) oli senegalilainen farmaseutti, yhteiskuntatieteilijä ja poliitikko.

Diop syntyi siirtomaavirkailijan perheeseen. Hän kävi koulunsa Saint-Louisissa ja Dakarissa ja valmistui farmaseutiksi Ranskan Länsi-Afrikan lääketieteellisestä korkeakoulusta vuonna 1947. Diop jatkoi opintojaan Ranskassa ja työskenteli siirtomaahallinnossa. Hän oli perustamassa Afrikkalaista itsenäisyypuoluetta PAI:ta vuonna 1957. Marxilais-leniniläinen PAI kiellettiin Senegalin itsenäistyessä vuonna 1960. Puolue jatkoi toimintaansa maan alla ja Diop toimi sen johtajana ulkomailta käsin.

Diop suoritti tohtorin tutkinnon Neuvostoliiton tiedeakatemian Afrikka-instituutissa vuonna 1971 ja työskenteli yhteiskuntatieteiden tutkijana Malin pääkaupungissa Bamakossa. Hän solmi vuonna 1976 Senegalin presidentin Léopold Sédar Senghorin kanssa sopimuksen, jonka turvin hän palasi kotimaahansa ja ryhtyi siellä apteekkariksi. Diop, joka oli syrjäytetty PAI:n johdosta vuonna 1967, perusti vuonna 1976 uuden samannimisen puolueen, joka kilpaili alkuperäisen puolueen ja siitä eronneiden ryhmien kanssa. Presidentti Abdou Diouf nimitti Diopin Senegalin senaatin jäseneksi vuonna 1998.

## Lähteet
PubMed Central

**PubMed Central** (**PMC**) on julkaisutietokanta, joka sisältää vertaisarvioituja, vapaasti luettavissa olevia biolääketieteellisiä tai muita biotieteellisiä artikkeleita. Sen on kehittänyt ja sitä ylläpitää National Center for Biotechnology Information, joka on Yhdysvaltain terveysviraston alaisuudessa toimivan Yhdysvaltain kansallisen lääketieteellisen kirjaston (NLM) osasto. Tietokanta avattiin vuonna 2000.

Vuonna 2017 PubMed Centralissa oli yhteensä noin 4,5 miljoonaa artikkelia. Tietokanta sisältää Yhdysvaltain terveysviraston tai muiden vapaata julkaisua vaativien rahoittajien tukemien tutkimusten artikkeleita. Vertaisarvioitujen artikkelien lisäksi siellä on myös tutkijoiden arvioimattomia käsikirjoituksia. Tietokannan sisällöstä vertaisarvioituja artikkeleita on noin 88 prosenttia ja niiden käsikirjoituksia loput 12 prosenttia.  Tiedejulkaisujen kustantajat voivat tallettaa sinne kokonaisia julkaisuja tai yksittäisiä artikkeleita. Vuonna 2014 NLM alkoi arvioida julkaisujen soveltuvuutta tietokantaan ennen niiden lisäämistä ja vuoden 2018 toukokuusta alkaen vain MEDLINE-viitetietokannassa indeksoiduista julkaisuista on voinut tallentaa sinne yksittäisiä artikkeleita.

## Katso myös
* PubMed

## Lähteet

## Aiheesta muualla
* PubMed Central
Conejosin piirikunta

**Conejosin piirikunta** () on Yhdysvaltojen Coloradon osavaltiossa sijaitseva piirikunta. Sen väkiluku oli 8&nbsp;205 vuonna 2019. Piirikunnan hallintokeskus on Conejosin väestönlaskennallinen asuinpaikka. Piirikunta on perustettu 1. marraskuuta 1861.

## Lähteet

## Aiheesta muualla
Montezuman piirikunta

**Montezuman piirikunta** () on Yhdysvaltojen Coloradon osavaltiossa sijaitseva piirikunta. Vuonna 2019 väkiluvuksi arvioitiin 26&nbsp;183.. Sen pinta-ala on 5&nbsp;300 neliökilometriä. Piirikunnan hallintokeskus ja suurin kaupunki on Cortez.

Mesa Verden kansallispuisto sijaitsee Montezuman piirikunnassa.

## Väestö
Piirikunnan asukkaista 73,1 prosenttia on valkoisia, 12,2 prosenttia latinalaisamerikkalaisia ja 11,8 prosenttia intiaaneja. 98,9 prosenttia asukkaista on Yhdysvaltain kansalaisia. Piirikunnan väestön keski-ikä on 44,1 vuotta.

## Kuvia piirikunnasta

Tiedosto:Montezuma County Combined Courts.JPG|Piirikunnan oikeustalo.
Tiedosto:Hovenweep Castle (45899596261).jpg|Hovenweepin kansallismonumentin linnoitus.


## Lähteet

## Aiheesta muualla
La Platan piirikunta

**La Platan piirikunta** () on Yhdysvaltojen Coloradon osavaltiossa sijaitseva piirikunta. Sen väkiluku oli 56&nbsp;221 vuonna 2019. Piirikunnan hallintokeskus on Durangon kaupunki. Piirikunta on perustettu 10. helmikuuta 1874.

## Lähteet

## Aiheesta muualla
Just Dance 2015

**Just Dance 2015** on Ubisoft Parisin kehittämä ja Ubisoftin julkaisema *[[Just Dance (pelisarja)|Just Dance]]* -sarjan tanssipeli Wiille, Wii U:lle, PlayStation 3:lle, PlayStation 4:lle, Xbox 360:lle ja Xbox Onelle. Se julkistettiin Ubisoftin lehdistötilaisuudessa Electronic Entertainment Expo 2014 -tapahtumassa ja julkaistiin 21. lokakuuta 2014.

*Just Dance 2015* oli sarjan ensimmäinen peli, jossa oli mahdollisuus käyttää älypuhelinta ohjaimena erityisen sovelluksen avulla. Edeltäjänsä *[[Just Dance 2014|Just Dance 2014:n]]* tapaan *Just Dance 2015:ssa* oli mukana World Dance Floor -verkkomoninpeli. Ubisoft lopetti pelin verkkosisältöjen tukemisen 19. marraskuuta 2018, minkä jälkeen World Dance Floor ei ole enää käytettävissä.

## Kappaleet

## Huomautukset

## Lähteet
Northwest Arcticin piirikunta

**Northwest Arcticin piirikunta** () on Yhdysvaltojen Alaskan osavaltiossa sijaitseva piirikunta. Vuonna 2019 väkiluvuksi arvioitiin 7&nbsp;621. Sen pinta-ala on 105&nbsp;540 neliökilometriä. Piirikunnan hallintokeskus ja suurin kaupunki on Kotzebue.

## Väestö
Piirikunnan asukkaista 81,6 prosenttia on amerikan alkuperäiskansoihin kuuluvia ja 11,1 prosenttia valkoisia. 99,3 prosenttia asukkaista on Yhdysvaltain kansalaisia. Piirikunnan väestön keski-ikä on 26,6 vuotta.

## Kuvia piirikunnasta

Tiedosto:Cape Krusenstern1 (18510104126).jpg|Kotzebue Soundin merenlahti.
Tiedosto:Kotzebue Alaska aerial view.jpg|Kotzebuen kaupunki.


## Lähteet

## Aiheesta muualla
Artigues

**Artigues** on ainakin seuraavien Ranskan kuntien nimi:
* Artigues, Ariege
* Artigues, Aude
* Artigues, Hautes-Pyrénées
* Artigues, Var
Zira

**Zira** voi tarkoittaa jotakin seuraavista:

*Zira, simpanssihahmo tieteisromaanissa *[[Apinoiden planeetta]]* ja siihen perustuvissa elokuvissa
*Zira, leijonahahmo elokuvassa *[[Leijonakuningas 2 – Jylhäkallion ylpeys]]*
*Zira, paikkakunta Punjabin osavaltiossa Intiassa
Tigers Tübingen

**Tigers Tübingen** on saksalainen koripalloseura Tübingenin kaupungista.

Seura on pelannut valtaosan 2000-luvusta Bundesliigassa. Kaudella 2006–2007 joukkueen päävalmentajana toimi Aaron McCarthy. Toiseksi korkeimmalla sarjatasolla pelatessaan seuran päävalmentajaksi palkattiin kaudelle 2020–2021 suomalainen Daniel Jansson ja seuraan siirtyi muun muassa Suomen maajoukkuepelaaja Elias Valtonen.

## Tunnettuja pelaajia
*  Raško Katić
*  Branislav Ratkovica
*  Elias Valtonen
*  /  Brian Clifford
*  A. J. Moye
*  Ray Nixon
*  Antwine Williams

## Lähteet

## Aiheesta muualla

* Joukkue eurobasket.com-sivustolla 
* Seuran verkkosivut
Agung

**Agung** (synt. **Ransang**, k. 1646) oli jaavalaisen Mataramin valtakunnan hallitsija vuodesta 1613 vuoteen 1646. Hän oli Mataramin hallitsijoista ensimmäinen, josta käytettiin nimitystä sulttaani, sekä ensimmäinen, jonka valtakaudesta on olemassa eurooppalaisperäisiä lähteitä.

Agungin isä oli Mataramia vuosina 1601&ndash;1613 hallinnut Panembahan Krabyak, jonka valtakaudella &ndash; samoin kuin häntä edeltäneen Senopatin valtakaudella &ndash; Mataram oli käynyt sotia naapurivaltioitaan vastaan. Agunging valtakaudella Mataramin vaikutusvalta kasvoi merkittävästi, ja 1610- ja 1620-luvuilla sen valtaan alistettiin useita alueita, tärkeimpänä Surabaya viisivuotisen piirityksen jälkeen vuonna 1625. Myös Jaavan itäosassa sijaitseva Blambangan kukistui vuonna 1640, jolloin ainoastaan Banten Jaavan länsiosassa ja hollantilaisten hallitsema Batavia jäivät itsenäisiksi. Vuosina 1628&ndash;1629 Agung yritti epäonnistuneesti valloittaa Batavian.

Agungin valta ei rajoittunut pelkästään Jaavalle, vaan hänen valtakaudellaan Mataramin joukot lähtivät sotaretkille myös Borneolle, missä Banjarmasin tunnusti hänen herruutensa. Vuonna 1624 Mataram valloitti myös Maduran saaren.

Vuonna 1639 Agung lähetti Mekkaan lähettiläänsä pyytääkseen uutta arvonimeä jo näköpiirissä olleen Blambanganin kukistumisen kunniaksi. Lähettiläs palasi vuonna 1641 ja ilmoitti Agungille myönnetystä nimityksestä, joka oli *sulttaani Abdullah Muhammad Maulana Matarami*.

Agung rakennutti Mataramille uuden pääkaupungin Kartasuraan Merapi-tulivuoren ja meren välille vuosina 1614&ndash;1622. Viimeisinä vuosinaan Agung määräsi rakennettavaksi myös uuden kuninkaallisen hautausmaan Imogiriin. Hautausmaasta tuli monien sukupolvien hallitsijoiden hautapaikka. Agung kuoli itse vuonna 1646, mahdollisesti pääkaupungissa riehuneeseen kulkutautiepidemiaan.

## Mediassa

Indonesialainen elokuvaohjaaja Hanung Bramantyo ohjasi Agungia käsittelevän elokuvan *[[Sultan Agung]]* vuonna 2018.

## Lähteet
* 
* 
* 
### Viitteet
Vaakunarekisteri

**Vaakunarekisteri** on Suomen heraldisen seuran ylläpitämä epävirallinen aatelittomien vaakunoiden rekisteri jossa vaakuna numeroidaan ja arkistoidaan. Suomessa Porvarisvaakunoihin lukeutuu henkilövaakunat, yhdistysmuotoisten sukuseurojen, säätiöiden, sekä kirkollisten ja presidenttien vaakunat. Rekisterissä on luetteloitu kaikki Suomessa rekisteröidyt aatelittomat vaakunat. Porvarillisten vaakunoiden kokoaminen Suomen Heraldisen Seuran rekisteriin aloitettiin sukututkimukseen Suomessa tapahtuneen kiinnostuksen myötä 1950- ja 1960-lukujen vaihteessa.

## Lähteet
Bláskógabyggð

**Bláskógabyggð** on Islannin kunta, jonka väkiluku on 1&nbsp;121 ja pinta-ala 3&nbsp;300&nbsp;km². Se perustettiin 9. kesäkuuta 2002.

## Lähteet

## Aiheesta muualla
Johann Klaj

**Johann Klaj** eli **Clajus nuorempi** (1616 Meissen – 1656 Kitzingen) oli saksalainen runoilija, Georg Philipp Harsdörferin rinnalla nürnbergiläisen Pegnitzschäferien koulukunnan perustaja. Olennaista suunnalle oli arkadilaisen paimenrunon jäljittely sekä samalla imelä mauttomuus ja onttous. Etupäässä hollantilaisia esikuvia jäljitellen Klaj kirjoitti myös oratorion tapaisia hengellisiä draamoja, kuten *Höllen- und Himmelfahrt Christi* (1644) ja *Herodes, der Kindermörder*, joita esitettiin kirkossa.

## Lähteet
Adolph Knigge

**Adolf Franz Friedrich von Knigge** (1752–1796), vapaaherra, oli saksalainen kirjailija. Hän kuului jonkin aikaa Illuminati-nimiseen salaseuraan. Seuran jäsenenä hän harjoitti salanimellä Philo vilkasta poleemista toimintaa ja ahdisteli muun muassa jesuiittoja.

Knigge kirjoitti romaaneja, yleistajuista filosofiaa, näytelmiä, toimi sanomalehtimiehenä ja muusikkona. Hänen romaaneistaan on tunnetuin *Der Roman meines Lebens* (1781–1787) ja hänen muista teoksistaan kirja *Über den Umgang mit den Menschen* (1788).

## Lähteet

## Aiheesta muualla
6ix9inen diskografia

Tämä artikkeli käsittelee yhdysvaltalaisen rap-artistin 6ix9inen diskografiaa.
## Studioalbumit

## Mixtapet

## Singlet

### Vierailevana artistina

## Muut listasijoitukset

## Musiikkivideot

### Vierailevana artistina

## Lähteet
* https://www.billboard.com/music/6ix9ine/chart-history/HSI
* https://www.billboard.com/music/6ix9ine/chart-history/BSI
* https://www.ifpi.fi/lista/artistit/6ix9ine/
* https://swedishcharts.com/showinterpret.asp?interpret=6ix9ine
Irlannin krikettimaajoukkue

**Irlannin krikettimaajoukkue** edustaa koko Irlannin saarta, siis Irlannin tasavaltaa ja Pohjois-Irlantia, kriketin miesten maajoukkuekilpailuissa. Sitä hallinnoi Cricket Ireland. Irlannista tuli Kansainvälisen krikettiliiton täysjäsen, eli viisipäiväisiä *test match*eja pelaava joukkue, kesäkuussa 2017.

## Teat matchit
Irlanti pelasi ensimmäisen test matchinsa Pakistania vastaan toukokuussa 2018. Irlanti on kesäkuuhun 2020 mennessä pelannut kolme test matchia ja hävinnyt ne kaikki: kerran Pakistanille, Afganistanille ja Englannille.

## Yhden päivän maaottelut
Irlanti pelasi ensimmäisen yhden päivän maaottelunsa (eli pelimuodon, jossa kummallakin joukkueella on tavallisesti 50 syöttövuoroa, joissa kuusi syöttöä) vuonna 2006. Se on pelannut kesäkuuhun 2020 mennessä kaikkiaan 156 ottelua, joista se on voittanut 67, hävinnyt 78, päätynyt kolmesti tasajuoksuihin ja kahdeksan kertaa ratkaisemattomaan. Krikettiliiton täysjäsenistä sillä on tasasaldo Afganistania (13 voittoa, 13 tappiota) ja Zimbabwea (6 voittoa, 6 tappiota) vastaan. Bangladeshia vastaan Irlannilla on kaksi voittoa ja seitsemän tappiota, Pakistania vastaan yksi voitto ja viisi tappiota, Englantia vastaan yksi voitto ja kahdeksan tappiota sekä Länsi-Intian saaristoa vastaan yksi voitto ja kymmenen tappiota. Muita täysjäseniä se ei ole voittanut. Jokaista ei-täysjäsentä vastaan sillä on vähintään 75-prosenttinen voittosaldo.

Irlanti on selviytynyt MM-kilpailuihin kolme kertaa. Parhaimmillaan se on edennyt kahdeksan parhaan joukkoon 2007.

## Twenty20-maaottelut
Irlanti pelasi ensimmäisen Twenty20-maaottelunsa (eli pelimuodon, jossa kummallakin joukkueella on 20 syöttövuoroa) vuonna 2008. Kesäkuuhun 2020 mennessä se on pelannut 98 maaottelua, joista on voittanut 41, hävinnyt 48, päätynyt tasajuoksuihin kahdesti sekä ratkaisemattomaan seitsemän kertaa. Zimbabwea vastaan Irlannilla on kaksi voittoa ja yksi tappio, Länsi-Intian saaristoa vastaan kaksi voittoa ja kolme tappiota, Bangladeshia vastaan yksi voitto ja kolme tappiota sekä Afganistania vastaan kolme voittoa ja 14 tappiota. Muita krikettiliiton täysjäseniä se ei ole voittanut. Muista maista sillä on paras saldo Keniaa vastaan, voitto kaikissa viidessä ottelussa. Alankomaita vastaan sillä on negatiivinen saldo: neljä voittoa ja seitsemän tappiota. Neljää muuta ei-täysjäsentä vastaan Irlannilla on yhtä paljon voittoja ja tappioita.

Irlanti on selviytynyt Twenty20-pelimuodon MM-kilpailuissa toiselle kierrokselle (eli kahdeksan parhaan joukkoon) 2009.

## Henkilökohtaisia tilastoja
Irlannin pelaajista eniten juoksuja test matcheissa on lyönyt Kevin O'Brien, kaikkiaan 258. Paul Stirling on lyönyt eniten juoksuja sekä yhden päivän maaotteluissa, 4121, että Twenty20-otteluissa, 2124. Irlantilaisista vastustajia on test matcheissa "polttanut" eniten Tim Murtagh, 13, yhden päivän maaotteluissa Kevin O'Brien, 113, ja Twenty20-otteluissa George Dockrell, 76.

## Lähteet
Julian Klaczko

**Julian Klaczko** (1828 Vilna – 1906) oli puolalainen kirjailija. Hän esiintyi jo 13-vuotiaana sekä puolan- että hepreankielisenä runoilijana. Hän oli alkujaan juutalainen, mutta Königsbergissä ylioppilaana ollessaan hän kääntyi kristinuskoon ja kiihkokatoliseksi. Pariisiin siirryttyään hän julkaisi aikakauskirjassa *[[Revue des deux mondes]]* useita kirjoitelmia, joista herätti huomiota erityisesti kirjoitus "Les deux chanceliers" (= Aleksandr Gortšakov ja Otto von Bismarck). Hän julkaisi historiallisia ja kaunokirjallisia teoksia, joista mainittavia ovat esimerkiksi *La poésie polonaise au XIX:e siècle* (1862) ja *Causeries florentines* (1880) puolan ja ranskan kielellä.

## Lähteet

## Aiheesta muualla
Emil Kléen

**Johan Emil Kléen** (17. syyskuuta 1868 Höör – 10. joulukuuta 1898 Lund) oli ruotsalainen toimittaja ja runoilija. Hän julkaisi runokokoelmat *Helg och söcken* (1893), *Vildvin och vallmo* (1895) ja *Jasminer* (1898), ja lisäksi hän julkaisi pari novelli- ja kertomuskokoelmaa, jotka kuitenkaan eivät herätä huomiota hänen runotuotantonsa rinnalla. Hänen lyriikkansa kauneimpia aineksia on sen herkkä luonnontaju. Hänen kotiseutunsa Skåne on inspiroinut useat hänen runoistaan, joiden musikaalinen ja loistelias muoto tuo mieleen hänen ranskalaiset ja englantilaiset oppi-isänsä Baudelairen, Verlainen, Swinburnen. Hän saattoi toisinaan eksyä tyhjään sanahelinään ja mitättömyyteen, eikä hän runoilijana ehtinyt saavuttaa täyttä kypsyyttä.

## Teokset
;Kaunokirjallisuutta
* *Helg och söcken*, runoja. Stockholm: Bonnier. 1893.
* *Vildvin och vallmo*, runoja. Stockholm: Lindström. 1895.
* *Fru Margit: ett kärleksäfventyr. Stockholm: Lindström. 1896.
* *Mogen sommar*, novelleja. Stockholm: Lindström. 1896.
* *Jasminer*, runoja. Stockholm: Lindström. 1898.
* *Venus anadyomene*, toim. David Almer. Lund: Ellerström. 2008. 
* *Valda dikter*, julkaissut Lännart Ribbing; alkusanat August Strindberg. Stockholm: Lindström. 1907.
* *Valda dikter*, valikoinut Peter Björkman]. Spirea. 2003. 

;Muuta
* *Profiler från Folkriksdagen''. Stockholm: G. Lindström. 1896.

## Lähteet

## Aiheesta muualla

* J Emil Kléen, Svenskt biografiskt lexikon
Revue des Deux Mondes

**Revue des deux mondes** (’Kahden maailman aikakauskirja’) on ranskalainen kirjallinen aikakauskirja, joka ilmestyi aiemmin Pariisissa kahdesti kuukaudessa, nykyisin kerran kuukaudessa. Lehden perusti 1831 François Buloz. Vuosina 1893–1906 sen johtajana oli Ferdinand Brunetière, hänen jälkeensä Francis Charmes.

## Lähteet

## Aiheesta muualla
Yukonin–Koyukukin väestönlaskenta-alue

**Yukonin–Koyukukin väestönlaskenta-alue** () on Yhdysvaltojen Alaskan osavaltiossa sijaitseva väestönlaskenta-alue. Vuonna 2019 väkiluvuksi arvioitiin 5&nbsp;230. Sen pinta-ala on 382&nbsp;810 neliökilometriä. Alueen kaupunkeihin kuuluvat muun muassa Fort Yukon, Nenana ja Galena.

## Väestö
Alueen asukkaista 70,4 prosenttia on intiaaneja ja 21,3 prosenttia valkoisia. 99,4 prosenttia asukkaista on Yhdysvaltain kansalaisia. Alueen väestön keski-ikä on 34,7 vuotta.

## Kuvia alueelta

Tiedosto:White Mountains NRA (16102549644).jpg|White Mountains National Recreation Area.
Tiedosto:Goldstream Husky Lodge (39426994770).jpg|Revontulia alueella.


## Lähteet

## Aiheesta muualla
Ali Biaudet

**Ali Léon Alfred Biaudet** (26. marraskuuta 1895 Helsinki – 18. kesäkuuta 1935 Helsinki) oli suomalainen pankkivirkailija, urheilutoimittaja ja tenniksen pelaaja.

Ali Biaudetin vanhemmat olivat historiantutkija Henry Biaudet ja Maria (Mary) Christina Sjöblom (1870–1954). Hän oli naimisissa vuodesta 1923 Anna Aarnen (1902–1955) kanssa. Biaudet työskenteli Säästöpankkien Keskus-Osakepankissa valuutta- ja arvopaperiosaston esimiehenä, oli urheilutoimittajana Hufvudstadsbladet-lehdessä, ja pelasi tennistä ja jääpalloa maajoukkuetasolla. Biaudet pelasi tennistä Davis Cupin ottelussa Budapestissa vuonna 1932 edustaen Suomea Unkaria vastaan. Jääpallossa hän edusti KIF:ää 1920-luvulla pelipaikan ollessa puolustuksessa. Hän oli hopeaa voittaneessa KIF:enin joukkueessa vuoden 1930 loppuottelussa. Biaudet oli vuonna 1933 KIF:n puheenjohtajana.

Biaudet hukkui tapaturmaisesti kesäkuussa 1935 Lauttasaaren lähellä. Hän oli suuren seurueen mukana palaamassa yöllä moottoriveneellä Helsinkiin, kun hän horjahti yli laidan pyrkiessään veneen perästä keulapuolelle. Vene pysäytettiin heti ja Biaudetille heitettiin pelastusrengas. Hän lähti uimaan sitä kohden, mutta vajosi parin metrin päässä pelastusrenkaasta veden alle saatuaan sydänkohtauksen.

Olympiapurjehtija Rudi Biaudet on Ali Biaudetin pojanpoika. 

## Lähteet
Fleroksasiini

**Fleroksasiini** (C17H18N3O3F3) on fluorokinoloneihin kuuluva orgaaninen yhdiste. Yhdistettä on käytetty lääketieteessä antibioottina, mutta se on vedetty pois markkinoilta haittavaikutuksiensa vuoksi.

## Ominaisuudet ja käyttö
Fleroksasiinin antibioottiset ominaisuudet perustuvat muiden fluorokinolonien tavoin bakteerien DNA-gyraasi- ja topoisomeraasi IV-entsyymien toiminnan estoon. Tällöin bakteerit eivät kykene jakautumaan. Kirjoltaan lääkeaine on laaja ja tehoaa useisiin grampositiisiin bakteereihin ja erityisesti gramnegatiivisiin ensterobakteereihin. Fleroksasiini annostellaan tablettina ja ruiskeena suoneen. Sitä on käytetty hengitystieinfektioiden, virtsatulehdusten,  ihoinfektioiden ja niveltulehdusten hoidossa.  Lääkeaine vedettiin markkinoilta Euroopassa 1990-luvun lopussa ja Japanissa 2000-luvulla.

## Haittavaikutukset
Fleroksasiini voi aiheuttaa huonovointisuutta, valoherkkyyttä, ja erityisesti keskushermostoperäisiä oireita kuten unettomuutta, huimausta, harhanäkyjä ja pääkipua.

## Lähteet
Petersburgin piirikunta

**Petersburgin piirikunta** () on Yhdysvaltojen Alaskan osavaltiossa sijaitseva piirikunta. Vuonna 2019 väkiluvuksi arvioitiin 3&nbsp;226. Sen pinta-ala on 9&nbsp;920 neliökilometriä. Hallintokeskus Petersburg on myös piirikunnan väkiluvultaan suurin kaupunki.

## Väestö
Piirikunnan asukkaista 67,1 prosenttia on valkoisia ja 10,6 prosenttia latinalaisamerikkalaisa. 96,1 prosenttia asukkaista on Yhdysvaltain kansalaisia. Piirikunnan väestön keski-ikä on 41,7 vuotta.

## Kuvia piirikunnasta

Tiedosto:Five Finger Light House 49.jpg|Five Fingers -saaren majakka.
Tiedosto:Petersburg Alaska from the air NOAA.jpg|Ilmakuva Petersburgin kaupungista


## Lähteet

## Aiheesta muualla
Wang Jingwein hallitus

**Wang Jingwein hallitus**, joka tunnetaan myös nimellä *Kiinan uudelleenorganisoitu hallitus*, oli Kiinassa vuosina 1940–1945 Japanin tuella toiminut nukkehallitus.

Hallituksen muodosti Wang Jingwei, joka aluksi tuki Kuomintangin vasemmistolaista siipeä, mutta välien kärjistyttyä Wang hylkäsi Kuomingtangin perustaakseen oman hallituksen ja hallinnon Tšiang Kai-šekin vaikutusvallan ulkopuolella. Hallitus kesti viisi vuotta (1940–1945).

## Hallitus perustetaan 1940
Wang Jingwei sai perustetuksi hallituksensa vasta kun Japani hyväksyi yhteistyösopimuksen sen kanssa. Samalla Wang Jingwei sai valtionpäämiehen aseman.

Hallitus väitti olevansa Sun Yat-senin Kiinan tasavallan ainoa laillinen seuraajavaltio. Siksi se yritti usein laajentaa valtapiiriään ja saada enemmän vaikutusvaltaa Kiinassa, siinä kuitenkaan onnistumatta.

## Elämää hallituksen aikana 1940–1945
Hallituksen alla elävien kiinalaisten arkielämä kallistui huomattavasti. Tämä johti siihen, että harvalla oli varaa esimerkiksi tupakkaan, riisiin tai ruokaan. Vaikka heillä olisi ollut niihin varaakin, niin näitä tuotteita ei ollut saatavana sillä suurin osa niistä meni japanilaisille. Tämä rasistinen ja kallis talous teki hallituksesta erittäin epäsuositun.

Taloustilanne sekä hallituksen maine vajosivat yhä alemmas, kun sota pitkittyi ja hankaloitui.

## Wang Jingwein hallituksen loppu 1945
Kun Japani antautui elokuussa 1945, Wang Jingwein hallitus kaatui. Moni sen vaikutusvaltainen jäsen teloitettiin tai teki itsemurhan. Wang itse kuoli leikkausta seuranneiden komplikaatioiden takia vuonna 1944. Sodan jälkeen Wang on leimattu maanpetturiksi.

## Aiheesta muualla
Uudenmaan vaakuna

**Uudenmaan vaakuna** on Uudenmaan historiallisen ja nykymaakunnan heraldinen tunnus. Sisäministeriön 18. tammikuuta 1962 vahvistama vaakunaselitys kuuluu: "Sinisessä kentässä kaksi aaltokoroista hopeahirttä ja niiden välissä kultainen, peräsimellä varustettu vene. Kilven päällä kreivikunnan kruunu." Erotukseksi historiallisen maakunnan (ja Uudenmaan läänin) vaakunasta nykymaakunta ei käytä vaakunan päällä kreivikunnan kruunua. 

## Vaakunan historiaa

Vanhin tunnettu Uudenmaan tunnus on 1300-luvulla käyttöön otettu sinetti, jossa on kuvattuna Pyhä Olavi valtaistuimellaan, käsissään valtakunnanomena ja kirves. Samaa aihetta oli käytetty myös Ahvenanmaan ja Satakunnan sineteissä.

Uudenmaan vaakuna luotiin 39 vuotta myöhemmin kuin muut ruotsalaiset ja suomalaiset vaakunat, jotka piirrettiin Kustaa Vaasan hautajaisiin vuonna 1560. Uudenmaan luonne erillisenä maakuntana oli nuorempi kuin muiden maakuntien ja alkoi korostua vuoden 1600 paikkeilla. Vanhin tunnettu esimerkki Uudenmaan vaakunasta on peräisin vuodelle 1599 ajoitetusta Johannes Bureusin laatimasta riimukirjoitustaulusta. Taulun nimi on *Runakenslanes läraspån*, ja siihen sisältyvät kaikki maakuntavaakunat, myös Uudenmaan. Vaakunat kiertävät kehänä riimukirjaimia sisältävää taulua. Venettä esittävä vaakuna otettiin pian käyttöön muissakin yhteyksissä, kuten Kaarle IX:n 20 markan kolikossa vuonna 1606, kuparipiirroksena vuonna 1617 painetussa Ruotsin valtakunnan kaupunginlaissa, vuoden 1617 riikintaleerissa, vuoden 1618 Raamatussa, Kustaa II Aadolfin hautajaisissa kannetun lipun motiivina vuonna 1634 ja monissa muissa yhteyksissä. Myös Helsingin vaakuna on lähtöisin näistä vaakunoista.

Vaakunan veneen on katsottu kuvaavan ruotsalaista uudisasutusta ja maakunnan sijainti meren rannalla, kun taas aaltokoroiset hirret on tulkittu kuvaavan maakunnan jokia. Se ei siis viittaa kauppaan tai merenkulkuun, kuten heraldiset laiva-aiheet yleensä. Bureus mielsi uudisasukkaat hälsinglandilaisiksi.

Historiallisen maakunnan lisäksi kruunullinen vaakuna oli Uudenmaan läänin tunnuksena vuoteen 1997 asti, sekä osana Etelä-Suomen läänin vaakunaa vuosina 1997–2009.

Vaakunan pohjalta on tehty myös maakuntalippu, ja sen värit esiintyvät Uudenmaan isännänviireissä.

## Galleria

Tiedosto:Uusimaa seal 1326.png|Uudenmaan sinetti vuodelta 1326
Tiedosto:Bureus Uudenmaan vaakuna.jpg|Uudenmaan vaakuna Bureusin riimukirjaintaulusta vuodelta 1599.
Tiedosto:N14191 24905.jpg|Kaarle X Kustaan hautajaisissa käytetty kankainen Uudenmaan vaakuna vuodelta 1660.
Tiedosto:Нюландская губ из Винклера.jpg|Uudenmaan läänin vaakuna vuodelta 1899.
Tiedosto:Uudenmaan historiallisen maakunnan vaakuna.svg|Ahti Hammarin vuoden 1962 malliin pohjautuva Uudenmaan historiallisen maakunnan vaakuna, käytössä Uudenmaan läänin vaakunana vuosina 1962–1997.
Tiedosto:Etelä-Suomen läänin vaakuna.svg|Uudenmaan vaakuna osana Etelä-Suomen läänin vaakunaa vuosina 1997–2009.  


## Katso myös
*Uudenmaan maakunnan kuntien vaakunat

## Lähteet
* Iltanen, Jussi: *Suomen kuntavaakunat* (2013), Karttakeskus, 
### Viitteet
Kalsiumjodidi

**Kalsiumjodidi** (kemiallinen kaava **CaI<sub>2</sub>**) on ioniyhdiste, joka muodostuu kalsiumista ja jodista. Tämä väritön, kosteuttava, kiinteä aine on suola joka liukenee hyvin veteen. Sen ominaisuudet ovat samanlaiset kuin samankaltaisilla suoloilla, kuten kalsiumkloridilla. Sitä käytetään valokuvauksessa. Sitä käytetään myös kissanruoassa jodin lähteenä. 

## Reaktiot
Henri Moissan eristi puhdasta kalsiumia ensimmäisen kerran vuonna 1898 pelkistämällä kalsiumjodidia puhtaalla natriumilla:   

:CaI2 + 2 Na → 2 NaI + Ca 

Kalsiumjodidia voidaan muodostaa käsittelemällä kalsiumkarbonaattia, kalsiumoksidia tai kalsiumhydroksidia vetyjodidilla:   

:CaCO3 + 2 HI → CaI2 + H<sub>2</sub>O + CO<sub>2</sub> 

Kalsiumjodidi reagoi hitaasti ilman hapen ja hiilidioksidin kanssa vapauttaen jodia, joka näyttää epäpuhtaissa näytteissä heikosti keltaiselta. 

:2 CaI2 + 2 CO2 + O2 → 2 CaCO3 + 2 I2 

## Lähteet
Níkos Zísis

**Nikólaos ”Níkos” Zísis** (, s. 16. elokuuta 1983 Thessaloniki) on kreikkalainen koripalloilija. Pelintekijänä pelaava Zísis on voittanut lukuisia palkintoja muun muassa Kreikan, Italian, Venäjän ja Saksan pääsarjoissa. Kreikan miesten maajoukkueessa hän saavutti MM-hopeaa vuonna 2006, Euroopan mestaruuden vuonna 2005 ja EM-pronssia vuonna 2009.

## Pelaajaura

Zísis on pelannut urallaan kotimaansa lisäksi Italiassa, Venäjällä, Espanjassa, Turkissa ja Saksassa sekä kansainvälisissä seurajoukkuekilpailuissa. Hän on voittanut joukkueidensa mukana Kreikan, Italian, Venäjän ja Saksan mestaruuden ja cup-mestaruuden vähintään kerran. Saksalainen Brose Bamberg on jäädyttänyt Zísisin pelinumeron 6 pois käytöstä.

Zísis pelasi Kreikan miesten maajoukkueessa vuosina 2001–2015 189 ottelua 7,7 pisteen keskiarvolla. Hän saavutti maajoukkueessa MM-hopeaa Japanissa 2006, Euroopan mestaruuden Serbia ja Montenegrossa 2005 ja EM-pronssia Puolassa 2009. Hän kuului maajoukkueen kokoonpanoon myös Ateenan 2004 ja Pekingin 2008 kesäolympialaisissa, vuosien 2010 ja 2014 MM-kilpailuissa sekä vuosien 2007, 2011, 2013 ja 2015 EM-kilpailuissa.

## Lähteet
* Nikos Zisis International Stats Basketball-Reference.com 
* Profiili Liga ACB 
* Profiili Euroliiga 
* 

### Viitteet

## Aiheesta muualla

* Nikolaos Zisis Basketball Player Profile eurobasket.com
Walter Damrosch

**Walter Damrosch** (30. tammikuuta 1862 Breslau – 22. joulukuuta 1950 New York) oli yhdysvaltalainen kapellimestari ja säveltäjä. Hän kuului Damroschin dynastiaksi kutsuttuun saksalaistaustaiseen muusikkosukuun; hänen isänsä Leopold Damrosch oli viulisti, säveltäjä sekä kapellimestari ja veljensä Frank Damrosch kapellimestari.

## Elämä ja ura
Damrosch aloitti pianonsoiton ja sävellyksen opiskelun Saksassa. Hän muutti perheineen Yhdysvaltoihin vuonna 1871. 11. helmikuuta 1885 hän teki debyyttinsä Metropolitan-oopperassa johtamalla Richard Wagnerin *[[Tannhäuser]]in* esityksen sairastuneen isänsä tuuraajana. Hän työskenteli Metropolitan-oopperassa vuoteen 1891. Isän kuoltua nuorempi Damrosch seurasi tätä Oratorio Society of New Yorkin ja New York Symphony Societyn johdossa. Jälkimmäistä Damrosch johti, kunnes nykymuotoinen New Yorkin filharmonikot perustettiin vuonna 1928. 

Vuonna 1887 Damrosch matkusti Frankfurt am Mainin opiskelemaan orkesterinjohtoa Hans von Bülowin johdolla. Höyrylaivamatkallaan hän tapasi Andrew Carnegien, jonka myöhemmin vakuutti rakennuttamaan Carnegie Hallin. Damrosch johti Pjotr Tšaikovskin 4. sinfonian Yhdysvaltain-ensiesityksen 1. helmikuuta 1890 ja kutsui säveltäjän New Yorkiin Carnegie Hallin avajaisten (5. toukokuuta 1891) kunniaksi. Vuonna 1894 Damrosch perusti Damrosch Opera Companyn, joka kantaesitti Damroschin itse säveltämän Nathaniel Hawthornen romaaniin perustuvan *The Scarlet Letter* -oopperan (1896). Damroschin oopperoista *Cyrano de Bergerac* (1913) ja *The Man Without a Country* (1937) kantaesitettiin Metropolitan-oopperassa. Hänen teoksiinsa kuuluu myös lauluja, kuten yhtenä tunnetuimmista esimerkeistä "Danny Deever" (sanat: Rudyard Kipling). Damrosch julkaisi vuonna 1923 Charles Scribner's Sons -kustantamon kautta kirjan *My Musical Life*. 

Damrosch tilasi George Gershwinilta pianokonserton ja johti sen kantaesityksen 3. joulukuuta 1925 Gershwinin itsensä toimiessa solistina. Hän johti myös Gershwinin *[[Amerikkalainen Pariisissa]]* -teoksen 13. joulukuuta 1928. Vuonna 1927 hän pääsi musiikilliseksi konsultoijaksi NBC:lle. Hän tuotti vuosina 1928–1942 lähetettyä lapsille suunnattua *Music Appreciation Hour* -radiosarjaa. Damrosch kuoli 88-vuotiaana sydäninfarktiin.

### Yksityiselämä
17. toukokuuta 1890 Damrosch meni naimisiin Margaret Blainen kanssa. Blaine oli poliitikko James Gillespie Blainen tytär. Pariskunnan häissä oli paikalla keskeisiä yhteiskunnallisia vaikuttajia kuten presidentti Benjamin Harrison. Pariskunnalle syntyi neljä tytärtä.

## Lähteet

## Aiheesta muualla
Kusilvakin väestönlaskenta-alue

**Kusilvakin väestönlaskenta-alue** () on Yhdysvaltojen Alaskan osavaltiossa sijaitseva väestönlaskenta-alue. Sen väkiluku oli 8&nbsp;360 vuonna 2021. Alueen kaupunkeihin kuuluu muun muassa Hooper Bay, Chevak ja Mountain Village. Alue perustettiin vuonna 1980.

## Lähteet

## Aiheesta muualla
Komoro

**Komoro** () on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin itäosassa Asamavuoren lounaispuolella. Chikumajoki virtaa kaupungin läpi. Pohjoisessa kaupunki rajautuu Gunman prefektuuriin. Komorossa on 42&nbsp;047 asukasta (kesäkuussa 2020) ja sen pinta-ala on 98,55 neliökilometriä.

Komoro kehittyi Edo-kaudella linnanaluskaupunkina ja yhtenä Hokkoku-kaidō-tiereitin postiasemista. Historiallisesti se on toiminut porttina Sakun allaslaaksoon Sakun kaupungin suuntaan. Perinteisiä elinkeinoja olivat vähittäiskauppa ja kehruuteollisuus. Nykyisin kaupungissa on etenkin kone- ja elintarviketeollisuutta, mutta se on joutunut tärkeimmistä liikennereiteistä syrjään. Myös puute tasaisesta maasta on hidastanut sen kasvua. Turismilla on kasvava merkitys kaupungin taloudelle. Maaseutualueilla viljellään hedelmiä ja vihanneksia. Kaupunkioikeudet Komorolle myönnettiin vuonna 1954, kun Komoron maaseutukaupunkiin liitettiin kaksi muuta kuntaa. 

Matkailijoita Komoroon houkuttelevat muun muassa Takaminen ylänkö ja muut vuoristo- ja virkistysalueet, etenkin läheinen Asamavuori. Kaupungissa toimii myös useita kuumia lähteitä (*[[onsen]]*). Kaupungin rakennettuun kulttuuriperintöön kuuluvat Komoron linnan rauniot, historiallinen majatalo Komoro-honjin, joka on valittu yhdeksi Japanin tärkeän kulttuuriomaisuuden kohteista, ja Shakuson-jin buddhalainen temppeli. Eräs nähtävyys on kirjailija Tōson Shimazakin muistomuseo. Komoroa palvelevat JR Higashi-Nihonin Koumi-linja ja Shinano-rautatien Shinano-rautatielinja.

## Kuvia

Tiedosto:1 Chome-1 Aioichō, Komoro-shi, Nagano-ken 384-0025, Japan - panoramio (4).jpg|Komoron keskustaa
Tiedosto:Yamabuki Miso 01.jpg|Yamabuki mison tehdas
Tiedosto:Nunohiki kannon.jpg|Shakuson-jin temppeli
Tiedosto:Nishiura Dam-1.jpg|Nishiuran pato
Tiedosto:小諸駅前 - panoramio.jpg|Komoron rautatieaseman edustaa


## Lähteet

## Aiheesta muualla

* Kaupungin internetsivut
André Calisir

**André Jack Calisir** (; s. 13. kesäkuuta 1990 Tukholma) on ruotsalais-armenialainen jalkapalloilija, joka pelaa IFK Göteborgissa Allsvenskanissa. Hän edustaa maajoukkuetasolla Armeniaa.
Loreto Carbonell

**Loreto D. Carbonell** (1933 Davao del Sur, Yhdysvaltain miehittämä Filippiinit – 23. syyskuuta 2017 Manila) oli filippiiniläinen koripalloilija.

Carbonell kuului Filippiinien miesten maajoukkueen kokoonpanoon muun muassa Melbournen kesäolympialaisissa 1956 ja Chilen MM-kilpailuissa 1959. Vuonna 1958 Carbonellin edustama Filippiinit voitti Aasian kisojen kultamitalin ja vuonna 1960 Aasian mestaruuden. Carbonell kuoli sydäninfarktiin 84-vuotiaana 23. syyskuuta 2017.

## Lähteet
* 

### Viitteet

## Aiheesta muualla
*
Mattias Bjärsmyr

**Nils Erik Mattias Bjärsmyr**, (s. 3. tammikuuta 1986) on ruotsalainen jalkapalloilija, pelipaikaltaan keskuspuolustaja. Hän palasi kesäkuussa 2020 IFK Göteborgiin, jota hän edusti aiemmin kausilla 2005–2008 ja 2012–2017. Hän on pelannut myös Kreikassa, Norjassa ja Turkissa.

Bjärsmyr on pelannut Ruotsin nuorisomaajoukkueissa ja toiminut joukkueiden kapteenina. Hän pelasi täydet minuutit Ruotsin kaikissa neljässä ottelussa alle 21-vuotiaiden EM-kilpailuissa 2009, jolloin Ruotsi selviytyi välieriin ja hävisi niissä rangaistuspotkukilpailun tuloksena Englannille.

Bjärsmyr on pelannut Ruotsin A-maajoukkueessa kolme ottelua: tammikuussa 2008 Costa Ricaa ja Yhdysvaltoja sekä tammikuussa 2009 Meksikoa vastaan.

## Lähteet
Robin Söder

**Robin Söder** (s. 1. huhtikuuta 1991) on ruotsalainen, vuosina 2008–2021 Ruotsin, Tanskan ja Belgian pääsarjoissa pelannut jalkapalloilija. Hän oli pelipaikaltaan hyökkääjä.

Söder edusti Ruotsin pääsarjassa IFK Göteborgia, Tanskassa kolme vuotta Esbjergiä ja Belgiassa yhden vuoden Lokerenia. Hän voitti Ruotsin cupin vuosina 2008 ja 2013.

Söder pelasi Ruotsin alle 15-, alle 16-, alle 17- ja alle 21-vuotiaiden maajoukkueissa. Hän pelasi yhden ottelun, tappiollisen välierän Englantia vastaan, alle 21-vuotiaiden EM-kilpailuissa 2009. Hän pelasi Ruotsin A-maajoukkueessa yhden ottelun, 12. tammikuuta 2020 Ruotsin maalein 1–0 voittaman ystävyysottelun Kosovoa vastaan.

## Lähteet
Seydou Cissokho

**Seydou Cissokho** (6. syyskuuta 1929 Bakel – 10. maaliskuuta 1986 Moskova) oli senegalilainen opettaja ja poliitikko.

Cissokho syntyi sepän perheeseen. Hän valmistui opettajaksi ja työskenteli Senegalin maaseudulla, Kaolackissa ja Dakarissa. Cissokho liittyi opiskeluvuosinaan kommunistisiin opintoryhmiin ja myöhemmin hänestä tuli Rassemblement démocratique africain -puolueen jäsen.

Cissokho oli mukana perustamssa Länsi-Afrikan ensimmäistä kommunistista puoluetta Parti africain de l’indépendancea (PAI) vuonna 1957. Kun puolue kiellettiin vuonna 1960, hän osallistui sen maanalaiseen toimintaan ja menetti sen takia työpaikkansa.

Cissokho valittiin PAI:n varapääsihteeriksi Bamakon puoluekokouksessa vuonna 1962. Hänet nimitettiin Majhemout Diopin tilalle puolueen väliaikaiseksi pääsihteeriksi vuonna 1967. Päätös vahvistettiin PAI:n toisessa edustajainkokouksessa Thièsissä vuonna 1972. Cissokho edusti puolueessa jyrkkälinjaista neuvostomyönteistä marxismi-leninismiä.

PAI:n toiminta sai lailliset puitteet vuonna 1981 nimellä Parti de l’indépendance et du travail. Cissokho jatkoi puolueen pääsihteerinä, ja vuonna 1984 hänet valittiin sen puheenjohtajaksi. Cissokho kuoli vieraillessaan NKP:n 27. edustajainkokouksessa.
Saguachen piirikunta

**Saguachen piirikunta** () on Yhdysvaltojen Coloradon osavaltiossa sijaitseva piirikunta. Sen väkiluku oli 6&nbsp;824 vuonna 2019. Piirikunnan hallintokeskus on Saguachen kaupunki. Piirikunta on perustettu 29. joulukuuta 1866.

## Lähteet

## Aiheesta muualla